Nr. /

**Se aprobă,**

**SECRETAR DE STAT,**

**Ionel – Florian LIXANDRU**

**REGULAMENT**

**privind organizarea Și desfĂȘurarea OliMPIADEI NAȚIONALE DE limba ENGLEZĂ**

**clasele VII - XII**

**Capitolul I**

**PREVEDERI GENERALE**

**Art. 1** Prezentul regulament, elaborat în baza prevederilor *Metodologiei-cadru de organizare și desfășurare a competițiilor școlare în învățământul preuniversitar* aprobată prin OM nr. 4203/30.07.2018, definește cadrul specific de organizare şi desfășurare a olimpiadei școlare naționale la disciplina limba engleză, organizate în învățământul preuniversitar, nivel gimnazial și liceal.

**Art. 2** (1) Olimpiada de limba engleză urmărește stimularea elevilor cu performanțe școlare înalte, care au interes şi aptitudini deosebite în domeniul competențelor lingvistice și interculturale în limba engleză. Standardele de performanţă ale olimpiadeireflectă standardeleînscrise în Cadrul European Comun de Referinţă pentru Limbi, numit în continuare CECRL.

(2) Olimpiada de limba engleză urmăreşte să evalueze competențele de comunicare, de receptare și de producere a mesajelor scrise și orale, precum și competențele de comunicare interculturală.

(3) Olimpiada de limba engleză se adresează atât elevilor din învățământul public, cât și celor din învățământul particular și confesional.

**Art. 3.** (1) Olimpiada națională de limba engleză se desfășoară la nivel liceal pe două secțiuni, A și B, la toate etapele, începând cu etapa pe școală și finalizând cu etapa națională. Cele două secțiuni, menționate la art. 3.3. se organizează conform nivelurilor de referință CECRL și au drept cadru conceptual programele pentru olimpiadă elaborate de grupul de lucru al Comisiei Naţionale de limba engleză.

(2) Corespondența dintre anii de studiu și nivelurile CECRL pentru olimpiada de limba engleză, nivel gimnazial, indiferent de regimul de predare, este următoarea:

* clasa a VII –a – A2
* clasa a VIII –a – A2+

(3) Corespondența dintre anii de studiu și nivelurile CECRL pentru olimpiada de limba engleză, nivel liceal, este următoarea:

**SECTIUNEA A - regim de predare standard**

* clasa a IX-a – nivelul **A2+** - **B1**
* clasa a X-a – nivelul **B1** - **B1+**
* clasa a XI-a – nivelul **B1+** - **B2**
* clasa a XII-a – nivelul **B2+** - **C1**

**SECTIUNEA B - regim de predare intensiv și bilingv**

* clasa a IX-a – nivelul **B1**
* clasa a X-a – nivelul **B1+** - **B2**
* clasa a XI-a – nivelul **B2** - **C1**
* clasa a XII-a – nivelul **C1**

(4) Elevii se vor înscrie la una dintre cele două secțiuni, conform regimului de studiu al limbii engleze.

(5) Elevii care studiază în altă limbă maternă decât limba română vor respecta prevederile programelor specifice olimpiadei de limba engleză.

**Art. 4.** (1) Responsabilitatea organizării şi desfăşurării olimpiadei de limba engleză la etapa pe şcoală revine unităţilor de învăţământ preuniversitar.

(2) Responsabilitatea organizării şi desfăşurării olimpiadei de limba engleză la etapa locală revine inspectoratului școlar.

(3) Responsabilitatea organizării şi desfăşurării olimpiadei de limba engleză la etapa județeană/a sectorului municipiului București revine *Comisiei judeţene/a sectorului municipiului Bucureşti de organizare, evaluare şi de soluţionare a contestaţiilor* ale cărei atribuții și structură sunt prevăzute la art. 17 din *Metodologia-cadru de organizare și desfășurare a competițiilor școlare în învățământul preuniversitar* aprobată prin OM nr. 4203/30.07.2018.

(4) *Comisia Centrală a olimpiadei*  *de limba engleză* se constituie conform prevederilor *Metodologiei-cadru de organizare și desfășurare a competițiilor școlare în învățământul preuniversitar* aprobată prin OM nr. 4203/30.07.2018, este avizată de secretarul de stat pentru învățământul preuniversitar și aprobată de ministrul educației naționale.

(5)Structura și atribuțiile *Comisiei Centrale**a olimpiadei de limba engleză* sunt cele prevăzute la art. 18 din *Metodologia-cadru de organizare și desfășurare a competițiilor școlare în învățământul preuniversitar* aprobată prin OM nr. 4203/30.07.2018.

**CAPITOLUL II**

**Etapele și CALIFICAREA LA ETAPELE OLIMPIADEI DE LIMBA ENGLEZĂ**

**Art. 5.** (1) Etapele olimpiadei de limba engleză, la nivel gimnazial și la nivel liceal -secțiunile A și B, sunt următoarele:

* etapa pe şcoală;
* etapa locală;
* etapa județeană/pe sectoarele municipiului Bucureşti;
* etapa naţională;
* etapa internațională.

(2) Datele/perioadele susținerii probelor la fiecare etapă sunt stabilite prin *Calendarul competițiilor școlare naționale*, aprobat pentru fiecare an școlar.

**Art. 6. (1) La nivel gimnazial,** selecţia participanților la olimpiadă, indiferent de etapă, se va face obiectiv şi imparţial, pe clase, cu respectarea prevederilor din *Metodologia-cadru de organizare și desfășurare a competițiilor școlare în învățământul preuniversitar* aprobată prin OM nr. 4203/30.07.2018 și ale prezentului regulament. La oricare etapă a olimpiadei de limba engleză, un elev participant poate cumula maximum 100 puncte. La primele două etape – pe școală și locală, calificarea la etapa superioară se face prin acumularea a minimum 85 de puncte (etapa pe școală) și respectiv 90 de puncte (etapa locală), la proba scrisă a fiecărei etape. La etapa națională se califică elevii care au obținut cel puțin 95 de puncte la etapa județeană.

(2) **La nivel liceal,** selecţia participanților la olimpiadă, indiferent de etapa sau secțiunea olimpiadei, se va face obiectiv şi imparţial, pe clase, cu respectarea prevederilor din *Metodologia-cadru* *de organizare și desfășurare a competițiilor școlare în învățământul preuniversitar* aprobată prin OM nr. 4203/30.07.2018 și ale prezentului regulament specific. La oricare etapă a olimpiadei de limba engleză, un elev participant poate cumula maximum 100 puncte. La primele două etape – pe școală și locală, calificarea la etapa superioară se face prin acumularea a minimum 85 puncte (etapa pe școală) și respectiv 90 de puncte (etapa locală), la proba scrisă a fiecărei etape. La etapa județeană/pe sectoarele municipiului București se califică pentru etapa a doua de selecție, respectiv proba orală, elevii care obțin cel puțin 95 puncte la proba scrisă. La etapa națională a olimpiadei de limbă engleză se pot califica participanții la etapa județeană/pe sectoarele municipiului București care au un punctaj final (media aritmetică a notelor de la proba scrisă și proba orală) de minimum 90 de puncte, în limita locurilor alocate județului respectiv pentru fiecare dintre cele două secțiuni.

**Art.7.** (1) La etapele județeană/pe sectoarele municipiului București și națională, în cazul egalității de puncte între candidații aflați pe ultimul/ultimele locuri calificabil/calificabile, comisia de organizare și evaluare pentru etapa respectivă va afișa, cu cel puțin cinci zile înainte de desfășurarea fiecărei probe, criteriile specifice de departajare, după cum urmează:

pentru clasele a VII-a și a VIII-a:

- punctajul de la proba scrisă (*Use of English*);

- punctajul aferent elaborării povestirii;

pentru clasele a IX a, a X a, a XI a și a XII a:

- punctajul de la proba scrisă (*Use of English*);

- punctajul de la proba integrată – eseu;

- punctajul de la proba integrată – listening (numai pentru etapa națională);

- punctajul de la proba de speaking.

(2) În cazul în care și după aplicarea acestor criterii egalitatea se menține, se va proceda la organizarea unei probe de baraj, cu o structură identică celei specifice pentru testarea competenței gramaticale (*Use* *of English*).

**Art.8.** (1) La etapa naţională a olimpiadei de limbă engleză se alocă, conform *Metodologiei-cadru de organizare și desfășurare a competițiilor școlare în învățământul preuniversitar* aprobate prin OM nr. 4203/30.07.2018, pentru fiecare județ, câte **un loc/fiecare an de studiu pentru fiecare secțiune.** Vor fi selecționați participanții la etapa județeană, în ordinea descrescătoare a punctajelor finale, cu respectarea punctajului minim prevăzut de precizările prezentului regulament.

(2) **Municipiului Bucureşti** i se alocă potrivit *Metodologiei-cadru de organizare și desfășurare a competițiilor școlare în învățământul preuniversitar* aprobate prin OM nr. 4203/30.07.2018 **un număr de 6 (șase) locuri/an de studiu pentru fiecare secțiune** **(câte 1 loc/sector).**

(3)   La etapa naţională a olimpiadei se atribuie maximum 23 locuri suplimentare/an de studiu (la nivel liceal, pentru fiecare an de studiu, se alocă 13 locuri pentru Secțiunea A și 10 locuri pentru Secțiunea B), în ordinea descrescătoare a punctajelor obţinute conform clasamentului naţional realizat după finalizarea etapei judeţene/a sectoarelor municipiului Bucureşti şi calificarea participanţilor pe locurile prevăzute la art. 6 și 7 din prezentul regulament.

(4) La etapa județeană, pentru elevii care au obţinut medii/punctaje egale şi ocupă poziţii în clasamentul realizat la nivel național care le conferă o potenţială calificare, nu se face departajare, chiar dacă se depăşeşte numărul de locuri suplimentare atribuite conform alin. (3).

**Art. 9.**  Numărul profesorilor însoțitori ai lotului reprezentativ al fiecărui județ/al municipiului București la etapa națională va fi calculat astfel încât să fie respectată norma legală în vigoare, respectiv un profesor pentru 10 elevi.

**Art. 10.** (1) Costurile aferente participării elevilor și profesorilor însoţitori vor fi suportate de Ministerul Educației Naționale, din bugetul concursului/olimpiadei (cazare și masă), respectiv din bugetul inspectoratelor școlare județene (transport).

(2) Costurile aferente participării profesorilor membri ai *Comisiei Centrale a olimpiadei de limbă engleză* (transport, cazare, diurnă)vor fi suportate de MEN, din bugetul inspectoratelor școlare județene de la care aceștia provin. Inspectoratul școlar al județului organizator va suporta cheltuielile legate de transport, cazare și diurnă pentru membrul *Comisiei Centrale a olimpiadei de limba engleză,* cadru didactic universitar.

**CAPITOLUL III**

**STRUCTURA ȘI ELABORAREA SUBIECTELOR**

**Art. 11.** (1)La nivel gimnazial, pentru toate etapele se va susține numai o probă scrisă, având formatul descris la art. 13.

(2) La nivel liceal, pentru etapele pe școală și locală se va organiza numai o probă scrisă, având, pentru fiecare secțiune, formatul descris la art. 14.

(3) La nivel liceal, pentru etapa județeană/pe sectoarele municipiului București, probele pentru fiecare secțiune sunt:

*- probă scrisă (cu formatul corespunzător etapei județene/pe sectoarele municipiului București - 100 puncte;*

*- probă orală (speaking) -100 puncte;*

(4) a)Proba orală constituie etapa a doua de selecţie a celor două loturi de nivel liceal care urmează să participe la secțiunile A și B la etapa naţională. Ea se organizează după afişarea rezultatelor la proba scrisă şi la această probă vor participa toţi elevii care au obţinut punctaje cel puţin egale cu 95 puncte la proba scrisă.

b) La etapa județeană/pe sectoarele municipiului București a olimpiadei de limba engleză, punctajul final este calculat ca medie aritmetică a punctajelor obţinute la fiecare probă a etapei.

(5) a)Pentru etapa națională, probele pentru fiecare secțiune, la nivel liceal, sunt:

*- probă scrisă (Use of English), cu formatul corespunzător etapei naționale - 40 puncte;*

*- probă integrată (de înțelegere a unui text audiat și elaborarea unui eseu) - 60 puncte;*

*- probă orală (speaking) -100 puncte;*

b) Nota finală la etapa națională este media aritmetică dintre suma punctajelor obținute la proba scrisă (A) și proba integrată (B) (A+B = Nota X, însemnând maxim 100 puncte) și punctajul obținut la proba orală (Nota Y însemnând maxim 100 puncte), conform formulei X+Y/2= nota finală.

**Art. 12.**  Pentru fiecare etapă a olimpiadei de limba engleză, probele de concurs sunt probe individuale.

**Art. 13.** (1)La nivel gimnazial, pentru clasele a VII a și a VIII a, formatul subiectelor pentru proba scrisă îşi propune evaluarea elevilor prin **itemi de tip obiectiv, semi-obiectiv** şi **subiectiv**. Subiectele pentru proba scrisă vor conţine următoarele tipuri de itemi şi vor fi structurate cu respectarea următoarelor proporţii:

**- etapa pe şcoală/locală**

* itemi de tip obiectiv/semi-obiectiv pentru testarea competenței gramaticale (*Use of English*) și înțelegerea textului citit (*Reading comprehension*) – 75 puncte (Use of English - 50 puncte și Reading comprehension -25 puncte);
* redactare de text (clasa a VII-a - povestire cu început dat; clasa a VIII-a – povestire cu sfârșit dat) – 25 puncte.

**- etapa județeană/ pe sectoarele municipiului București:**

* itemi de tip obiectiv/semi-obiectiv pentru testarea competenței gramaticale (*Use of English*) și înțelegerea textului citit (*Reading comprehension*) - 50 puncte (Use of English - 25 puncte și Reading comprehension -25 puncte);
* redactare de text (clasa a VII-a - povestire cu început dat; clasa a VIII-a – povestire cu sfârșit dat)- 50 puncte.

2) Subiectele au următoarea structură:

**Clasa a-VII-a**

* itemi de tip obiectiv/ semi-obiectiv (*Use of English* și *Reading comprehension*) (3 tipuri de exerciții: ex. completarea a 5-10 spații libere cu un singur cuvânt; completarea a 5-10 spații libere cu una din variantele date; corectarea erorilor - ortografice, gramaticale, cuvinte în plus; alegere multiplă etc.);
* redactarea unei povestiri cu început dat (120-150 cuvinte).

**Clasa a VIII-a**

* itemi de tip obiectiv/ semi-obiectiv (*Use of English* și *Reading comprehension*) (3 tipuri de exerciții: ex. completarea a 5-10 spații libere cu una din variantele date; corectarea erorilor - ortografice, gramaticale, cuvinte în plus; alegere multiplă etc.);
* redactarea unei povestiri cu sfârșit dat (150-180 cuvinte).

(3) Timpul de elaborare a răspunsurilor este de **2 ore la fiecare etapă.**

**Art. 14.** (1) **La nivel liceal,** formatul subiectelor pentru ambele secțiuni îşi propune evaluarea elevilor prin **itemi de tip obiectiv, semi-obiectiv** şi **subiectiv**. Subiectele pentru **probele scrise** vor conţine următoarele tipuri de itemi şi vor fi structurate cu respectarea următoarelor proporţii:

**1. Etapa pe şcoală, ambele secțiuni:**

* itemi de tip obiectiv/semi-obiectiv pentru testarea competenței gramaticale (*Use of English*) – 75 puncte
* redactarea unui paragraf – 25 puncte

**2. Etapa locală**

**Secțiunea A**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Reading comprehension* și *Essay writing* (eseu narativ – clasa a IX-a; eseu narativ-descriptiv - clasa a X-a; eseu de tipul *for & against* - clasa a XI-a; eseu de opinie – clasa a XII-a) (ambele având ca input același text suport) (**60p**)

**Secțiunea B**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Reading comprehension* și *Essay writing* (eseu narativ – clasa a IX-a; eseu narativ-descriptiv - clasa a X-a; eseu de tipul *for & against* - clasa a XI-a; eseu de opinie – clasa a XII-a) (ambele având ca input același text suport) (**60p**)

**3. Etapa judeţeană/pe sectoarele municipiului Bucureşti**

**Secțiunea A**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Reading comprehension* și *Essay writing* (eseu narativ – clasa a IX-a; eseu narativ-descriptiv - clasa a X-a; eseu de tipul *for & against* - clasa a XI-a; eseu de opinie – clasa a XII-a) (ambele având ca input același text suport) (**60p**)

**Secțiunea B**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (Integrated skills) - Reading comprehension și Essay writing (eseu narativ-descriptiv – clasa a IX-a; eseu de tipul *for & against* - clasa a X-a; eseu de opinie - clasa a XI-a; eseu reflexiv – clasa a XII-a) (ambele având ca input același text suport) (**60p**)

**4. Etapa națională:**

**Secțiunea A**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Listening* și *Essay writing* (eseu narativ – clasa a IX-a; eseu narativ-descriptiv - clasa a X-a; eseu de tipul *for & against* - clasa a XI-a; eseu de opinie – clasa a XII-a) (ambele având ca input același suport audio-video) (**60p**)

**Secțiunea B**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Listening* și *Essay writing* (eseu narativ-descriptiv – clasa a IX-a; eseu de tipul *for & against* - clasa a X-a; eseu de opinie - clasa a XI-a; eseu reflexiv – clasa a XII-a) (ambele având ca input același suport audio-video) (**60p**)

(2) Proba scrisă durează 3 ore. La etapele pe școală, locală și județeană/pe sectoarele municipiului București, proba scrisă se desfășoară fără întrerupere. La etapa națională proba de *Use of English* durează 90 de minute, urmată de o pauză și de proba de *Integrated Skills,* căreia i se alocă 90 de minute.

(3) P**roba orală** (*Speaking*) va consta în susținerea unei prezentări/unui discurs pe o temă dată. Timpul alocat pentru pregătirea subiectului este de 20 de minute. Timpul alocat pentru expunere este după cum urmează:

* clasele a IX-a – a X-a - 2-3 minute
* clasele a XI-a - a XII-a - 3-4 minute

**Art. 15.** (1) **Subiectele pentru** **proba scrisă și proba orală** (ultima probă conformându-se formatului subiectelor pentru etapele județeană și, respectiv, națională) și baremele de evaluare vor fi elaborate, conform nivelurilor stabilite la art. 3 alin. (2) și (3), după cum urmează:

* pentru etapa pe şcoală – de către un grup de lucru format din cadre didactice de specialitate din unitatea de învăţământ, din cadrul *Comisiei de organizare, evaluare și soluționare a contestațiilor pentru etapa pe școală;*
* pentru etapa locală– de către un grup de cadre didactice de specialitate din cadrul *Comisiei judeţene/a sectorului municipiului Bucureşti de organizare, evaluare şi de soluţionare a contestaţiilor;*
* pentru etapa judeţeană/ pe sectoarele municipiului Bucureşti și la etapa națională un grup de lucru al *Comisiei Centrale* a olimpiadei aprobat de secretarul de stat pentru învățământul preuniversitar, grup coordonat științific de reprezentantul CNEE/ inspectorul responsabil din MEN.

**Art. 16.** (1) În vederea realizării unei baze de itemi pentru etapa locală, în fiecare județ/municipiul București se constituie un grup de lucru format din 3-5 cadre didactice de specialitate, coordonat de inspectorul școlar pentru limba engleză, care va elabora itemi pentru toate probele concursului. Acest grup de lucru va formula 2 variante pentru fiecare an de studiu/secțiune.

(2) Odată cu elaborarea subiectelor pentru fiecare etapă, grupurile de lucru vor elabora şi baremele de corectare şi descriptorii pentru evaluare.

**CAPITOLUL IV**

**DESFĂȘURAREA ȘI EVALUAREA PROBELOR**

**Art.** **17.** (1)Desfășurarea și evaluarea probelor se fac conform prevederilor*Metodologiei-cadru de organizare și desfășurare a competițiilor școlare în învățământul preuniversitar* aprobate prin OM nr. 4203/30.07.2018.

(2) La niciuna dintre etapele olimpiadei de limba engleză, elevilor participanți nu le este permis să părăsească sala având asupra lor subiectele de la probele de concurs**.**

**Art. 18.** (1) La probele scrise ale tuturor etapelor, care includ itemi subiectivi, evaluarea itemilor subiectivi (text/eseu) se va efectua conform unei grile de notare generale care va fi însoţită de o grilă de notare cu detalieri specifice, elaborate de comisiile de corectori. Baremele de corectare și descriptorii pentru probele scrise se vor afişa după încheierea probei scrise.

(2) a) La nivel liceal, la **proba orală** (speaking) vor fi prezenţi în sală 5 candidaţi, care vor face prezentarea orală pe rând, în prezenţa celorlalţi candidați. Pentru pregătirea probei, fiecare elev, în ordinea alfabetică afișată, va extrage un bilet cu subiectul de examen, pe care-l va pregăti într-o sală separată de sala de examinare. Biletul tras nu poate fi schimbat.

b) Evaluarea performanţei la proba orală se va efectua conform unei grile de notare specifice probei. Fiecare candidat va fi examinat de doi evaluatori, iar punctajul final este media aritmetică a punctajelor individuale acordate de cei doi examinatori.

(3) După susţinerea probei orale (organizate separat pentru secțiunea A și secțiunea B) de către elevii care au obținut cel puțin 95 puncte la proba scrisă a etapei județene/pe municipiul București, se va face, pentru fiecare elev, media aritmetică a punctelor obţinute la cele doua probe (scrisă si orală).

**Art. 19.** (1) **La toate etapele olimpiadei** de limba engleză, fiecare lucrare va fi evaluată de către doi profesori evaluatori care **nu** **au elevi calificaţi la clasa și secțiunea respectivă**, rude și afini până la gradul al III-lea inclusiv.

(2) La etapele judeţeană/pe sectoarele municipiului București şi naţională (care au atât probă scrisă, cât și probă orală), Comisia judeţeană/a sectorului municipiului Bucureşti de organizare, evaluare şi de soluţionare a contestaţiilor/Comisia Centrală include subcomisii pe clase/ani de studiu (o subcomisie având doi profesori evaluatori).

(3) În cazul unei diferenţe mai mari de **10 puncte** între cei doi evaluatori, vicepreședintele comisiei/vicepreședintele subcomisiei de evaluare corespunzătoare fiecărei etape numește dintre membrii acestor comisii de evaluare alţi doi profesori care să evalueze lucrarea. După finalizarea recorectării lucrării, notele acordate de fiecare din cei patru evaluatori se trec pe lucrare, iar evaluatorii se semnează.  
     (4) Vicepreședintele comisiei /vicepreşedintele subcomisiei de evaluare calculează nota finală din cele 4 (patru) note, după eliminarea celor două note/valori extreme, ca medie aritmetică cu două zecimale fără rotunjire, a celor două note/valori centrale. Media rezultată reprezintă nota finală pe care o trece pe lucrare şi semnează.

**Art. 20.**  (1) Pentru etapa judeţeană/a sectoarelor municipiului Bucureşti, în cazul probelor scrise, vicepreşedintele şi secretarul subcomisiei de organizare primesc seturile de lucrări pe clasă/secțiune, le amestecă, le numerotează de la 1 la n şi le grupează în pachete. Pachetele de lucrări se introduc în dosare/plicuri, care se sigilează.

     (2) Pachetele de lucrări vor fi transmise spre evaluare Comisiei judeţene/a sectoarelor municipiului Bucureşti de organizare, evaluare şi de soluţionare a contestaţiilor din alt judeţ/sector, conform repartiţiei realizate de MEN, pe bază de proces – verbal de predare - primire.

(3) Transportul și securitatea lucrărilor vor fi asigurate de fiecare Comisie județeană/a sectoarelor municipiului Bucureşti de organizare a etapei județene/a sectoarelor municipiului Bucureşti de organizare a olimpiadei.

**Art. 21**. (1) La etapa națională a olimpiadei de limba engleză, evaluarea va fi realizată de către profesori evaluatori instruiți în sesiuni organizate anterior susținerii probelor.

(2) La etapa națională, vicepreședintele fiecărei subcomisii va oferi feed-back elevilor participanți în ceea ce privește rezolvarea subiectelor aferente probei scrise, pentru fiecare nivel de studiu, înaintea afișării rezultatelor inițiale, în urma colectării observațiilor primite de la profesorii evaluatori.

**Art. 22** (1) După finalizarea probei scrise a etapei pe școală/locală/județeană/pe sectoarele municipiului București, *Comisia de organizare, evaluare și soluționare a contestațiilor pentru etapa pe școală, respectiv* Comisia judeţeană/a sectorului municipiului Bucureşti de organizare, evaluare şi de soluţionare a contestaţiilor va afişa rezultatele evaluării, în ordinea descrescătoare a mediilor.

(2) La toate etapele olimpiadei de limbă engleză, după finalizarea tuturor probelor, înaintea contestațiilor, *Comisia de organizare, evaluare și soluționare a contestațiilor pentru etapa pe școală, Comisia judeţeană/a sectorului municipiului Bucureşti de organizare, evaluare şi de soluţionare a contestaţiilor, Comisia Centrală a olimpiadei de limba engleză* vor afişa rezultatele inițiale ale evaluării, numai în ordine alfabetică.

**CAPITOLUL V**

**SOLUȚIONAREA CONTESTAȚIILOR**

**Art. 23.** (1) Rezultatele obținute de concurenți la proba scrisă de la toate etapele olimpiadei pot fi contestate.

(2) La proba orală (speaking) nu se admit contestații.

(3) Pentru etapa judeţeană, contestațiile se soluționează în judeţul/sectorul unde s-a realizat evaluarea iniţială a lucrărilor, prin desemnarea altor profesori evaluatori.  
 (4) Pentru etapa de soluționare a contestaţiilor se aplică prevederile art. 19 din prezentul regulament.

**Art. 24.** (1) Elevii participanţi pot contesta numai punctajul iniţial al propriei lucrări scrise.

(2) Nota obținută în urma reevaluării lucrării reprezintă nota finală.

(3) La etapa națională, elevii participanţi pot solicita să-și vadă propria lucrare, în prezența unui membru al *Comisiei Centrale a* *olimpiadei de limba engleză*, înainte de a depune contestație, fără a li se elibera copii ale lucrărilor sau a li se da explicații privind evaluarea lucrării.

(4) La etapa națională, dacă, în urma vizualizării lucrării, concurentul decide să depună contestație, acesta completează și depune la secretariatul *Comisiei centrale* o cerere de reevaluare a lucrării scrise, semnată de el, într-un interval de timp de maximum două ore de la afișarea rezultatelor.

(5) La toate etapele anterioare etapei naționale, elevii minori pot depune contestații, fiind însoțiți de tutorele legal instituit.

(6) La etapa națională, elevii minori pot depune contestații, fiind însoțiți de profesorul însoțitor.

(7) Retragerea contestaţiei se poate face în primele treizeci de minute după expirarea termenului de depunere a acesteia şi numai de către elevul în cauză.

**Art. 25.** (1) La etapa pe școală/locală, *Comisia de organizare, evaluare și soluționare a contestațiilor pentru etapa pe școală, respectiv* Comisia judeţeană/a sectorului municipiului Bucureşti de organizare, evaluare şi de soluţionare a contestaţiilor stabilește termenele de analiză şi răspuns la contestaţii, fără a depăși 72 de ore.

(2) La etapa județeană/pe sectoarele municipiului București, termenul de analiză şi răspuns la contestaţii nu poate depăşi 72 de ore de la încheierea depunerii contestaţiilor. Rezultatele finale sunt afișate împreună cu rezultatele iniţiale**.**

(3) La etapa națională, termenul de analiză şi răspuns la contestaţii nu poate depăşi 24 de ore de la încheierea depunerii contestaţiilor. Rezultatele finale sunt afișate împreună cu rezultatele iniţiale.

**Capitolul VI**

**Premierea**

**Art. 26.** La toate etapele, ierarhia se stabileşte în ordinea descrescătoare a punctajelor obţinute.

**Art. 27.** La etapele locală, judeţeană/pe sectoarele municipiului Bucureşti, modul de acordare a premiilor este stabilit de organizatorii acestor etape ale competiţiei.

**Art**. **28.** La etapa judeţeană/pe sectoarele municipiului București a olimpiadei de limba engleză, grila de acordare a premiilor va fi stabilită de comisia judeţeană/a municipiului București, cu respectarea ordinii descrescătoare a punctajului obţinut şi a precizărilor din *Metodologiei-cadru de organizare și desfășurare a competițiilor școlare în învățământul preuniversitar,* aprobată prin OM nr. 4203/30.07.2018.

**Art. 29.** (1) Certificarea premiilor și mențiunilor acordate de MEN la etapa națională a olimpiadei de limba engleză se face prin diplomă înregistrată.

(2) Pentru nivelul gimnazial, diplomele aferente premiilor I, al II-lea și al III -lea vor preciza și nivelul lingvistic menționat la art. 3 alin. (2) din prezentul regulament, în vederea recunoașterii și echivalării rezultatelor obținute la olimpiada de limba engleză cu nota 10 a probei de verificare a cunoștințelor de limbă modernă pentru admiterea în clasele a IX-a cu program bilingv de predare a unei limbi moderne de circulaţie internaţională, conform legislației în vigoare.

(3)La etapa națională, în cazul egalității de punctaj la acordarea premiilor și mențiunilor, se vor aplica următoarele criterii de departajare, în ordinea următoare:

pentru clasele a VII a și a VIII a:

- punctajul de la proba scrisă (*Use of English*);

- punctajul aferent elaborării povestirii;

pentru clasele a IX a, a X a, a XI a și a XII a:

- punctajul de la proba scrisă (*Use of English*);

- punctajul de la proba integrată – eseu;

- punctajul de la proba integrată – listening;

- punctajul de la proba de speaking.

(4) În cazul în care egalitatea se menține, *Comisia Centrală a olimpiadei de limba engleză* va proceda la organizarea unei probe de baraj, cu o structură identică celei specifice pentru testarea competenței gramaticale (*Use of English*).

(5) La etapa naţională a olimpiadei de limba engleză, pentru fiecare secțiune, Ministerul Educației Naționale acordă, pentru fiecare clasă/an de studiu, de regulă 3 premii (un premiu I, un premiu II și un premiu III) şi un număr de menţiuni reprezentând 15% din numărul participanţilor (rotunjit la numărul întreg imediat superior, în cazul unui număr fracționar), cu respectarea ierarhiei valorice și a condiției de punctaj stabilită prin regulamentul specific, conform OM 3768/20.04.2017. Fac excepție situațiile în care doi sau mai mulți participanți obțin același punctaj în concurs, fără posibilitatea de departajare, caz în care comisia poate decide acordarea aceluiași premiu pentru punctaje egale.

**Capitolul VII**

**DispoziȚii finale**

**Art. 30.** Programul desfășurării etapei naționale a olimpiadei de limba engleză va fi conceput de către președintele *Comisiei de organizare a competiției naționale* din județul gazdă şi avizat de inspectorul de specialitate responsabil din MEN.

**Art. 31.** La etapa națională a olimpiadei de limba engleză se elaborează revista concursului în format electronic, precum și site-ul olimpiadei, în elaborarea și gestionarea cărora vor fi implicați elevii, sub îndrumarea profesorilor coordonatori, selecționați de *Comisia de organizare a olimpiadei de limba engleză*, de la nivelul județului gazdă*.*

**Art.32.** (1) Toți elevii participanți la etapa națională vor primi o diplomă de participare, concepută şi realizată de inspectoratul școlar județean gazdă.

(2) Profesorii care însoțesc grupurile de elevi din fiecare județ/municipiul București la etapa națională vor primi o adeverință de participare, eliberată de inspectoratul școlar gazdă.

**DIRECTOR GENERAL,**

**Corina MARIN**

**DIRECTOR,**

**Adrian Marius BĂRBULESCU**

**INSPECTOR GENERAL,**

**Rodica Diana CHERCIU**